
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	                   Bucureşti, 19 februarie 2019
                     Nr.4c-11/67/2018
                     PLx. 14/2018


A V I Z 

referitor la Proiectul de Lege privind respingerea Ordonanţei de urgenţă a Guvernului nr.80/2017 pentru modificarea art.8 alin.(1) din Legea nr.360/2013 privind constituirea şi menţinerea unui nivel minim de rezerve de ţiţei şi de produse petroliere
În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare în procedură de urgenţă cu Proiectul de Lege privind respingerea Ordonanţei de urgenţă a Guvernului nr.80/2017 pentru modificarea art.8 alin.(1) din Legea nr.360/2013 privind constituirea şi menţinerea unui nivel minim de rezerve de ţiţei şi de produse petroliere, trimis cu adresa nr. PLx. 14 din 12 februarie 2018, înregistrat la Comisia juridică, de disciplină şi imunităţi sub nr.4c-11/67 din 13 februarie 2018.

Conform dispoziţiilor art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată a adoptat iniţiativa legislativă, în şedinţa din 7 februarie 2018.

Proiectul de Lege are ca obiect de reglementare modificarea art.8 alin.(1) lit.b) şi c) din Legea nr.360/2013, în sensul precizării operatorilor economici cărora le pot fi delegate obligaţiile de stocare. 

În şedinţa din data de 19 februarie 2019, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr. 948 din 9 noiembrie 2017.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz favorabil iniţiativei legislative.
În raport de obiectul şi conţinutul reglementării, proiectul de Lege face parte din categoria legilor ordinare.
  PREŞEDINTE,    



SECRETAR,

                      Nicuşor HALICI

                     Aida-Cristina CĂRUCERU
Consilier parlamentar, Dragoş Bucur
PAGE  
2

